A Bizottság határozata

(1997. december 5.)

az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a szigetelőanyagokból és néha betonból álló, üreges blokkokból vagy panelokból készült, nem teherhordó bennmaradó zsaluzati készletekre/rendszerekre vonatkozó igazolási eljárásáról

(EGT vonatkozású szöveg)

(98/279/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 13. cikke (4) bekezdésére,

mivel a Bizottságnak egy termék megfelelősége igazolását tekintve a 89/106/EGK irányelv 13. cikkének (3) bekezdése szerinti két eljárás közül azt kell választania, "amelyiknek a legkisebb a költségigénye és emellett megfelel a biztonsági követelményeknek is"; mivel ez azt jelenti, hogy egy adott termék vagy termékcsalád tekintetében el kell dönteni azt, hogy a gyártó felelősségi körébe tartozó üzemi gyártás-ellenőrzési rendszer szükséges és elégséges feltétele-e a megfelelőség igazolásának, vagy pedig a 13. cikk (4) bekezdésében említett kritériumok teljesítésével összefüggő okoknál fogva szükségessé válik egy elismert tanúsító szerv bevonása;

mivel a 13. cikk (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban; mivel ezért kívánatos a termékek vagy termékcsaládok a megbízásokban és a műszaki előírásokban használt fogalmának a meghatározása;

mivel a 13. cikk (3) bekezdésében meghatározott két eljárás részletes leírása a 89/106/EGK irányelv III. mellékletében megtalálható; mivel ezért minden egyes termék vagy termékcsalád tekintetében szükséges azon módszereknek a III. mellékletre való hivatkozás mellett történő egyértelmű előírása, amelyekkel a két eljárást meg kell valósítani, tekintve hogy a III. melléklet bizonyos rendszereket előnyben részesít;

mivel a 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségekben meghatározott rendszereknek, míg a 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek;

mivel az e határozatban foglalt intézkedések összhangban állnak az építésügyi állandó bizottság véleményével,

ELFOGADTA EZT A HATÁROZATOT:

1. cikk

Az I. mellékletben meghatározott termékek megfelelőségét a gyártó által működtetett üzemi gyártásellenőrzési rendszeren túlmenően egy olyan eljárással kell igazolni, amelyben egy elismert tanúsító szerv részt vesz a gyártásellenőrzés vagy maga a termék értékelésében és felügyeletében.

2. cikk

A II. mellékletben meghatározott megfelelőségi igazolási eljárást az európai műszaki előírások kidolgozására vonatkozó megbízásokban meg kell jelölni.

3. cikk

Ennek a határozatnak a tagállamok a címzettjei.

Kelt Brüsszelben, 1997. december 5-én.

a Bizottság részéről

Martin Bangemann

a Bizottság tagja

[1] HL L 220., 1993.8.30., 1. o.

[2] HL L 40., 1989.2.11., 12. o.

--------------------------------------------------

I. MELLÉKLET

Nem teherhordó bennmaradó zsaluzati készletek/rendszerek, normál beton, vagy adott esetben vasbeton kiöntéssel, szigetelőanyagból (vagy szigetelőanyag és egyéb anyag kombinácójából) álló blokkokból vagy szigetelőanyagból (vagy szigetelőanyag és egyéb anyag kombinácójából) álló panelokból készítve, távolságtartókkal összekapcsolt zsaluhéjakból összeállítva, bármely tűzzel szembeni viselkedés szerinti osztályba tartozó anyagok esetében, épületekben külső és belső falszerkezetként történő felhasználásra, amelyek tűzzel szembeni viselkedésre vonatkozó jogszabályok hatálya alá tartoznak

Nem teherhordó bennmaradó zsaluzati készletek/rendszerek, normál beton, vagy adott esetben vasbeton kiöntéssel, szigetelőanyagból (vagy szigetelőanyag és egyéb anyag kombinácójából) álló üreges blokkokból vagy szigetelőanyagból (vagy szigetelőanyag és egyéb anyag kombinácójából) álló panelokból készítve, távolságtartókkal összekapcsolt zsaluhéjakból összeállítva, bármely tűzzel szembeni viselkedés szerinti osztályba tartozó anyagok esetében, épületekben külső és belső falszerkezetként történő felhasználásra, melyek nem tárgyai tűzzel szembeni viselkedésre vonatkozó szabályozásnak.

--------------------------------------------------

II. MELLÉKLET

TERMÉKCSALÁD

SZIGETELŐANYAGOKBÓL ÉS NÉHA BETONBÓL ÁLLÓ, ÜREGES BLOKKOKBÓL VAGY PANELEKBŐL KÉSZÜLT, NEM TEHERHORDÓ BENNMARADÓ ZSALUZATI KÉSZLETEK/RENDSZEREK (1/1)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében az EOTA felkérést kap érintett európai műszaki engedélyre vonatkozó iránymutatásban a következő megfelelőségi igazolási rendszer(ek) előírására:

1. rendszer: Lásd a 89/106/EGK irányelv III. mellékletének 2.i. pontjában a minták szúrópróbaszerű vizsgálata nélküli esetet.

2 + rendszer: Lásd a 89/106/EGK irányelv III. melléklete 2. ii. pontjának első lehetőségét, beleértve az üzemi gyártásellenőrzés valamely elismert szerv által történő igazolását az üzem és az üzemi gyártásellenőrzés alapvizsgálata, valamint az üzemi gyártásellenőrzés folyamatos felügyelete, értékelése és jóváhagyása alapján.

Termék(ek) | Tervezett felhasználási terület(ek) | Szint(ek) vagy osztály(ok) (tűzzel szembeni viselkedés) | Megfelelőségi igazolási rendszerek |

Nem teherhordó bennmaradó zsaluzati készletek/rendszerek, normál beton, vagy adott esetben vasbeton kiöntéssel:

–vagy szigetelőanyagból (vagy szigetelőanyag és egyéb anyag kombinációjából) álló üreges blokkokból;vagy | épületekben külső és belső falszerkezetként történő felhasználásra, amely tűzzel szembeni viselkedésre vonatkozó szabályozás tárgyát képezi | A, B, C | 1 |

A, B, C A D, E, F | 2+ |

–szigetelőanyagból (vagy szigetelőanyag és egyéb anyag kombinációjából) álló panelokból készítve, távolságtartókkal összekapcsolt zsaluhéjakból összeállítva. | épületekben külső és belső falszerkezetként történő felhasználásra, mely nem képezi tűzzel szembeni viselkedésre vonatkozó szabályozás tárgyát | bármely | 2+ |

--------------------------------------------------